Šilalės rajono savivaldybės mero

2024 m. sausio 11 d. potvarkio Nr. T3-25

priedas

**PRANEŠIMO APIE ORGANIZUOJAMĄ SUSIRINKIMĄ SUDERINIMO DOKUMENTAS**

1. **Susirinkimo vieta:** prieŠilalės rajono savivaldybės, adresu: Šilalės miesto J. Basanavičiaus g. 2-1, esantis Dariaus ir Girėno skveras.
2. **Susirinkimo laikas:** 2024 m. sausio 11 d. nuo 13.30 val. iki 16.00 val.
3. **Susirinkimo forma:** Šilalės rajono ūkininkų taikus piketas ir traktorių kolona, ginant viešuosius interesus. Piketo pradžia 50 traktorių kolonai pradedant važiuoti Šilalės mieste iš Dvaro g. į Rytinio Kelio g., po to Pietinio Kelio g., Dariaus ir Girėno g. iki prie žiedo su J. Basanavičiaus g. ir V. Valančiaus g. esančios automobilių aikštelės, kurioje bus statomi traktoriai iki piketo pabaigos. Dalis traktorių kolonos iš Dariaus ir Girėno gatvės įvažiuos į Žemaitės g., po to į V. Kudirkos g., po to į S. Gaudėšiaus g., iki sankryžos su Dariaus ir Girėno gatve ir ten stovės iki piketo pabaigos. Vėliau visi piketo dalyviai rinksis į Dariaus ir Girėno skverą. Dalyvaus nuo 200 iki 300 žmonių.
4. **Susirinkimo organizatoriai ir atsakingi asmenys: Paulius Urbikas,** mob. tel. +37065040810, el. paštas paulius.urbikas@mail.com.
5. **Susirinkimo organizatorių ir dalyvių teisės:** organizatoriai, ir dalyviai turi teisę organizuoti beginklius taikius susirinkimus, laikydamiesi Lietuvos Respublikos Konstitucijos, Lietuvos Respublikos susirinkimo įstatymo ir kitų įstatymų nustatytų sąlygų ir tvarkos. Pareigūnai nepagrįstai ribojantys piliečių teisę į taikius susirinkimus, ir asmenys, trukdantys organizuoti taikius susirinkimus, nustatyta tvarka traukiami administracinėn atsakomybėn.
6. **Susirinkimo organizatorių ir dalyvių bendrosios pareigos:**
   1. Organizatoriai ir dalyviai privalo laikytis Lietuvos Respublikos susirinkimo ir kitų Lietuvos Respublikos įstatymų, nustatytų kelių eismo, priešgaisrinės apsaugos ir kitų taisyklių, nepažeisti dorovės, geros moralės ir etikos normų, gerbti visuomenės priimtas moralės vertybes, vykdyti teisėtus policijos pareigūnų nurodymus bei reikalavimus.
   2. Susirinkimas turi būti vedamas vadovaujantis Lietuvos Respublikos susirinkimo įstatymo nuostatomis.
   3. Susirinkimo organizatoriai yra atsakingi už susirinkimo vietos sutvarkymą.
7. **Susirinkimo organizatorių ir dalyvių atsakomybė:**
   1. Susirinkimo organizatoriai ir dalyviai, pažeidę Lietuvos Respublikos susirinkimo ar kitus Lietuvos Respublikos įstatymus, nustatyta tvarka traukiami baudžiamojon ar administracinėn atsakomybėn, atsako už padarytą turtinęžalą ir privalo atlyginti nuostolius.
   2. Garantuoti laisvą priėjimą ir privažiavimą prie Šilalės rajono savivaldybės pastato ir kad susirinkimas (piketas) vyktų ne arčiau kaip 25 metrai nuo šio pastato.
   3. Kai susirinkimo dalyviai piktybiškai nevykdo policijos pareigūnų, saugančių viešąją tvarką nurodymų, bei teisėtų reikalavimų, juos įžeidinėja, grasina panaudoti ar panaudoja prieš juos smurtą, susirinkimo dalyviams taikomos įstatymų numatytos priemonės.
8. **Viešosios tvarkos palaikymas:** susirinkimo metu viešoji tvarka bus palaikoma Tauragės apskrities vyriausiojo policijos komisariato Šilalės rajono policijos komisariato pareigūnų pagalba, vadovaujantis Lietuvos Respublikos susirinkimo, Lietuvos Respublikos policijos įstatymais ir kitais Lietuvos Respublikos teisės aktais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_